รัฐบาลไทย-ข่าวทำเนียบรัฐบาล-ประชาชนไทยทั่วประเทศร่วมบำเพ็ญสาธารณประโยชน์ ประกอบพิธีทางศาสนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวร
วันพุธที่ 19 เมษายน 2566
19/04/2566
ประชาชนไทยทั่วประเทศร่วมบําเพ็ญสาธารณประโยชน์ ประกอบพิธีทางศาสนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวร
ประชาชนไทยทั่วประเทศร่วมบําเพ็ญสาธารณประโยชน์ ประกอบพิธีทางศาสนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา ฯ ให้ทรงหายจากพระอาการประชวรและทรงมีพระพลานามัยแข็งแรงในเร็ววัน
ประชาชนไทยทั่วประเทศร่วมบําเพ็ญสาธารณประโยชน์ ประกอบพิธีทางศาสนา ถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยแข็งแรงในเร็ววัน
วันนี้ (19 เม.ย. 66) นายสุทธิพงษ์ จุลเจริญ ปลัดกระทรวงมหาดไทย กล่าวว่า ในห้วงวันที่ 18-19 เมษายน 2566 ประชาชนไทยทั่วประเทศร่วมบําเพ็ญสาธารณประโยชน์ และประกอบพิธีทางศาสนา เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน ด้วยความจงรักภักดีและสํานึกในพระกรุณาธิคุณ อาทิ
1. จังหวัดเลย ที่จวนผู้ว่าราชการจังหวัดเลย อําเภอเมืองเลย นายทวี เสริมภักดีกุล ผู้ว่าราชการจังหวัดเลย พร้อมด้วย นางวราภรณ์ เสริมภักดีกุล นายกเหล่ากาชาดจังหวัดเลย นายศิริวัฒน์ พินิจพานิชย์ รองผู้ว่าราชการจังหวัดเลย หัวหน้าส่วนราชการ ผู้นําท้องถิ่นท้องที่ และพุทธศาสนิกชน ร่วมทําบุญตักบาตรเพื่อถวายเป็นพระราชกุศลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
2. จังหวัดตราด ที่ตําบลบางปิด อําเภอแหลมงอบ นางชุลีพร เตรัตน์ นายกเหล่ากาชาดจังหวัดตราด คณะกรรมการและสมาชิกเหล่ากาชาดจังหวัดตราด เยี่ยมให้กําลังใจ มอบเครื่องอุปโภคบริโภค ถุงยังชีพ อาหารสําหรับผู้ป่วย และเงินสงเคราะห์ ให้กับผู้ป่วยติดเตียงยากไร้ ในพื้นที่หมู่ที่ 3 หมู่ที่ 6 และหมู่ที่ 7 ตําบลบางปิด อําเภอแหลมงอบ จังหวัดตราด จํานวน 5 ราย เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน
3. จังหวัดร้อยเอ็ด ที่อําเภอเมืองสรวง นางอัจฉรา ราชบุรี รองนายกเหล่ากาชาดจังหวัดร้อยเอ็ด พร้อมด้วยคณะกรรมการเหล่ากาชาดจังหวัดร้อยเอ็ด ที่ปรึกษาเหล่ากาชาดจังหวัดร้อยเอ็ดและสมาชิกเหล่ากาชาดจังหวัดร้อยเอ็ด ออกตรวจเยี่ยมผู้สมควรได้รับการพิจารณาคัดเลือกให้ได้รับมอบบ้านตามโครงการสร้างบ้านและซ่อมแซมบ้านเพื่อผู้ยากไร้ เพื่อถวายเป็นพระราชกุศลแด่สมเด็จพระเจ้าลูกเธอเจ้าฟ้าพัชรกิติยาภา นเรนเทพยวดี กรมหลวงราชสาริณีสิริพัชร มหาวัชรราชธิดา ประจําปีงบประมาณ พ.ศ.2566 จํานวน 2 ราย โดยมี นายอิฐเชษฐ์ นาคะเต นายอําเภอเมืองสรวง พร้อมด้วย ปลัดอําเภอ ผู้นําท้องถิ่นท้องที่ ร่วมลงพื้นที่
4. จังหวัดน่าน ที่หอประชุมที่ว่าการอําเภอนาน้อย อําเภอนาน้อย นางสุภาสินี งามธุระ รองนายกเหล่ากาชาดจังหวัดน่าน กรรมการ/สมาชิกเหล่ากาชาดจังหวัดน่าน และหอการค้าจังหวัดน่าน ร่วมกับโรงพยาบาลน่าน ออกหน่วยรับบริจาคโลหิต เพื่อน้อมถวายเป็นพระราชกุศลแด่สมเด็จพระเจ้าเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีผู้รับบริจาคโลหิตทั้งสิ้น จํานวน 125 ราย ได้ปริมาณ 43,750 ซี.ซี. มีผู้แจ้งความจํานงบริจาคดวงตา 1 ราย
5. จังหวัดหนองคาย ที่หอประชุมที่ว่าการอําเภอสระใคร คณะกรรมการและสมาชิกเหล่ากาชาดจังหวัดหนองคาย ร่วมกับโรงพยาบาลหนองคายออกรับบริจาคโลหิต เพื่อถวายพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมี ว่าที่ร้อยตรี สุขุม ดลโสภณ นายอําเภอสระใคร ปลัดอําเภอ ให้การต้อนรับ มีผู้บริจาคโลหิตทั้งหมด 88 ราย ได้รับบริจาคโลหิตทั้งหมด 34,800 ซี.ซี.
6. จังหวัดสุราษฎร์ธานีที่ ห้องกิจกรรมนักศึกษา คณะนิติศาสตร์ มหาวิทยาลัยราชภัฏสุราษฎร์ธานี อําเภอเมืองสุราษฎร์ธานี ที่ปรึกษา คณะกรรมการ และสมาชิกเหล่ากาชาดจังหวัดสุราษฎร์ธานี ธนาคารเลือดโรงพยาบาลสุราษฎร์ธานี หอการค้าจังหวัดสุราษฎร์ธานี และ YEC สุราษฎร์ธานี ร่วมกับมหาวิทยาลัยราชภัฏสุราษฎร์ธานี ออกหน่วยรับบริจาคโลหิต ดวงตา และอวัยวะ เพื่อถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน และเป็นการจัดหาโลหิตสําหรับใช้ในโรงพยาบาลของจังหวัดสุราษฎร์ธานีทั้ง19 อําเภอ โดยมี ผศ. เพชร ขวัญใจสกุล คณบดีนิติศาสตร์ มหาวิทยาลัยราชภัฏสุราษฎร์ธานี คณาจารย์ นักศึกษา ร่วมกิจกรรม มีผู้ลงทะเบียนบริจาคโลหิต 64 ราย คิดเป็น 15,750 ซี.ซี. มีผู้แสดงความจํานงบริจาคดวงตา 3 ราย และผู้แสดงความจํานงบริจาคอวัยวะ 3 ราย
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า ขอเชิญชวนพี่น้องประชาชนร่วมกันประกอบกิจกรรมทางศาสนาและทํากิจกรรมบําเพ็ญสาธารณประโยชน์ ณ ศาสนสถานและสถานที่ต่าง ๆ ในพื้นที่จังหวัด เพื่อร่วมกันแสดงความจงรักภักดีและน้อมถวายเป็นพระราชกุศลถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยสมบูรณ์แข็งแรงในเร็ววัน